Uudised 2017/18 õa
Puka kooli lõpuaktused 2018
Põhikooli ja keskkooli lõpuaktus toimus 22. juunil. Aktusel toimus ka hõbelennu austamine.
Puka Keskkooli 9. klassi lõpetasid 10 õpilast, 12. klassi lõpetasid 4 õpilast. Mõlema lennu klassijuhatajaks oli õpetaja Liidia Saarmann.
Hõbelend
11. juunil toimus Puka Keskkooli edukatele õpilastele ja juhendajatele ühine väljasõit Rõuge ja Suure Munamäe looduskaunitesse kohtadesse. Suure Muna kohvikus tunnustas direktor õppekäigul osalejaid.
Projekti õppepäev Ülenurme Põllumajandusmuuseumis
6. juunil võtsid kõik 1.-5.klasside õpilased osa projektiõppepäevast "Toit ja tervis" ÜlenurmePõllumajandusmuuseumis. Meie valikuks oli toiduteemaline haridusprogramm "Milleks muna?"
Puka kooli õpilased osalemas Eesti lipu päeval
4. juunil toimusid Otepääl Eesti lipu 134. aastapäevale pühendatud rongkäik ja kontsert kirikus. Ka meie kooli lapsed osalesid seal. Rongkäik oli väärikas ja rõõmsameelne ning meie lastele oli see kindlasti tore ning oluline kogemus. Rõõmu valmistas ka see, et mudilaskoori esinemine läks hästi ja paljusid meist sai näha Kanal 2 saates "Reporter".
Lasteabitelefoni joonistus-fotokonkurss "Mina hoolin"
Maikuus osalesid Lasteabitelefoni joonistus-fotokonkursil "Mina hoolin" 2. klassi õpilased Andreas Jerjomin (9a) joonistusega "Jalgratturi õnnetus" ja Meribel Kuus (8a) "Pahandus klaasikildudest". Rohkelt oli osalejaid 1.-6. klassini,üle 330.
Meie laste tööd lähevad mööda Eestit liikuvale rändnäitusele, kus on neid võimalik vaadata. Soovime õnnetustest vaba ilusat suve.
29. mail kõlas 9. klassile viimane koolikell. Enne eksamite algust tänati kooliperet ja saadi vastu südamlikke soove ja kauneid lilleõisi. Kooli parki istutati tammepuu.
Valgamaa "Laulukarussellil"
Võistlusest võtsid osa Valgamaa valdade tublimad lauljad. Meie koolist olid peale pingelisi võistlusvoore Pukas ja Otepääl jõudnud Elin Hainsalu ja Elina Puiestee. Meie lauljad esinesid väga hästi ja kogu kontsert oli nauditav.
Võistluse žüriisse kuulusid Hedi-Kai Pai, Urmas Lattikas ja Toomas Voll. Meie kooli ja ühtlasi Otepää valla parimaks laululapseks laulis seekord ennast Elina Puiestee, kes jagas Valga võistlusel tihedas konkurentsis 2.-3. kohta. Elina esitas rõõmsameelset jazz-muusika sugemetega laulu "Päike taevaredelil", mille on kirjutanud Anu Röömel.
Puka kooli emadepäeva kontsert toimus rahvamajas 11. mail kell 17.00.
Kontserti tulid vaatama ka Puka kooli Erasmus+ projektis osalevad õpetajad Sloveeniast, Itaaliast, Kreekast ja Türgist.
Kõigile meeldis kontsert väga. Lapsed olid valmistanud ette palju etteasteid.
Kontserdil astusid üles ka Puka naisansambel ja Puka meesansambli solist Enno Pung Evald Raidma juhendamisel.
Sellel aastal toimus järjekordne Matetalgute võistlus. Meie koolist võtsid osa kõik algklassid. Peaauhinda sel korral võita ei õnnestunud. Küll aga võitis 1. klass õuedoomino ja 4. klass templite komplekti.
Lõpptulemusena saavutas:
1. klass 6. koha, 2. klass 12. koha. Nende vanuseastmes oli 677 klassivõistlemas.
3.-4. klassi arvestuses sai 3. klass 4. koha ja 4. klass 2. koha.
Võitsime jälle kaheks aastaks tasuta litsentsi 10monkeys.com mängu kasutamiseks kõigile 1.-4. klasside õpilastele ning lisaks oli igale õpilasele kingiks vahva diplom.
Otepää valla lauluvõistlusel
5. mail toimus Otepääl ETV telekonkursi „Laulukarussell“ raames meie valla „Laulukarusselli“ võistlus. Sellest võtsid osa ka 7 Puka last. Žürii, kuhu kuulusid laulja ja lauluõpetaja Jaana Oberst, ansambli Supernova laulja, kitarrist ja helilooja Rainer Michelson, rahvusooper Estonia solist Reigo Tamm, ands edasipääsuloa 9-le lapsele 24-st. Kaks last said “Tulevikulootuse” auhinna.
Meie kooli lastest tulid auhinnalistele kohtadele 3 last. Nendeks olid Elina Puiestee, Elin Hainsalu ja Kelli Hensen. Järgmisel etapil, mis toimub Valgas 20. mail, võistlevad edasi Elin ja Elina. Soovime neile edu ja ilusa kontserdi nautimist! Pilte toimunud võsitlusest saab vaadata siit. Pildid ilmuvad ka Otepää valla kodulehel. Täname vanemaid!
Puka piirkonna laulukarusselli eelvoor
Kuna sel aastal on taas toimumas Eesti Televisoonis laste laulukonkurss "Laulukarussell”, siis leidsid ja leiavad aset eelvõistlused igal pool üle Eesti – nii ka Pukas.
Meie võistlusest võttis osa 22 last Puka Keskkoolist ja lasteaiast vanuses 5-13. Järgmisesse vooru, mis toimub Otepääl, valis žürii välja 7 last.
Puka Keskkoolist võistlevad edasi vanusegrupis 8-10 - Kelli Hensen ja Elina Puiestee, vanusegrupis 11-13 - Elin Hainsalu ja Angela Tomberg. Edu edasipääsejaile ning suur tänu korraldajaile!
12. aprillil kõlas 12. klassile viimane koolikell. Kogu koolipere oli kogunenud pidulikule aktusele. Meenutati toredat kooliaega, lauldi ja loeti luuletusi.
12. klass koos klassijuhataja Liidia Saarmaniga tegid ära suure töö muuseumitoa loomisel.
Pärast aktust mindi õue ja istutati ühiselt kolm elupuud.
Endine koolijuht Toivo Punga on meie seast lahkunud
Koolimehe eluraamat on igaveseks sulgunud.
Jääme mäletama õpetajat-koolijuhti, kes tegi selgeks füüsikatarkused ja pidas oluliseks Puka kooliperet.
Toivo töötas Puka Koolis aastatel 1979 - 2005.
Esimesse klassi õppima astuvate laste vanematel palume esitada vastav avaldus koolile hiljemalt 15. aprilliks.
Avalduse blankett asub siin.
Avalduse võib täita koolis kohapeal või saata postiga aadressile Kooli 3, 67217 Puka, Valgamaa või digiallkirjastatult e-mailile kool@puka.edu.ee
Alus: Otepää Vallavalitsuse määrus „Elukohajärgse munitsipaalkooli määramise tingimused ja kord“ §3, lõige 2.
Võtsime kasutusele MUREKASTI, kuhu saavad oma mure postitada kõik Puka Keskkooli õpilased ja ka õpetajad, koolitöötajad. Murekast asub 2. korrusel õpetajate toa vastas.
Kui sind vaevab mure, siis kirjuta meile.
Tahame üheskoos leida lahenduse.
22. märtsil käisid Puka Keskkooli 2. ja 3. klassi õpilased koos klassijuhatajatega Lilli Looduskeskuses. KIK projekti raames saime osaprogrammist Talvised toimetused Metsamuhklimaal.
Tegemist oli muinasjutulise talveprogram
miga, kus keskkonnahoidlikkust ja säästvat eluviisi tutvustavaid teadmisi anti edasiläbi mänguliste tegevuste.
Avatud uste päevad Tartu Kutsehariduskeskuses
5. aprill Põllu majas PÕLLU 11
6. aprill Kopli majas KOPLI 1
Vaata päevakava ja registreeri SIIN
Kevadine õpilaste vastuvõtt 2.-25. aprill 2018 (põhihariduse baasil erialadele)
Sisseastumisvestlused 27. aprillil 2018
Mälumäng Eesti 100
Veebruari kuus oli meiegi kool Eesti Vabariigi 100 juubeli tähistamise lainel. Sellega seoses korraldasime 21. veebruaril mälumängu võistluse ja kutsusime külla ka teised valla koolid.
Meiega tulid ühiselt ajusid ragistama Pühajärve Põhikooli ja Otepää Gümnaasiumi võistkonnad. Mälumängu
küsimused koostas Valga Bridzi ja Mälumängu klubi ning mängu läbiviijaks tuligi sealne esindaja Rudo Lilleleht. Nuputamist pakkuvateks teemadeks olid: kirjandus, ajalugu, kunst, sport ja Valgamaa.
Võistkondade vahel läks tihedaks rebimiseks ja paremusjärjestus kujunes:
I koht Pühajärve Põhikool
II koht Otepää Gümnaasiumi b-klassid
III koht Puka Keskkool
IV koht Otepää Gümnaasiumi a-klassid
Auhindadeks jagati raamatuid ja šokolaade. Kokkuvõttes olid meeleolukad tunnid naabrite seltsis, suur tänu osalejatele, õpilaste ettevalmistajatele ja saatjatele, Valga Bridzi ja Mälumängu klubile ja Rudo Lillelehele.
Ettevõtluse suvelaager toimub kolmes vahetuses
Ettevõtluslaager toimus 2017. aastal esimest korda, vaata tagasisidet siit.
2018. aastal ootame 9-16-aastaseid noori 6-päevaks Rasinasse!
Selle aasta teema on maailmamuutjad - koos on parem. Arvame, et noortel on suurepärased ideed, kuid neid tuleb aidata ideede elluviimisel.
Puka kooli muuseumitoa avamine
20. veebruaril avati Puka vanas koolimajas kooli muuseumituba. Endise klassiruumi on muuseumitoaks remontinud, sinna eksponaate kogunud, katalooginud ja välja pannud 12. klassi õpilased koos klassijuhataja Liidia Saarmanni eestvõttel.
Karel Kuus ütles, et klassijuhataja pakkus välja idee luua muuseum, kuna haridusruum muutub pidevalt ja on palju asju, mida võiks näidata. "See idee on meil olnud pikka aega. Lõpuks jõudsime teostamiseni".
Tartu maratoni teeninduspunktis
Puka kooli õpilased olid ka sel aastal Tartu maratoni Puka teeninduspunktis abiks. Vabatahtlik töö on kooli õpilaste ja õpetajate hulgas tähtsal kohal. Aitäh kõigile, kes panustasid ürituse kordaminekusse!
Robootika ring Puka Keskkoolis
Meie koolis töötab robootika ring. Töö käib kolmes rühmas esmaspäeviti 1.-2.klass, neljapäeviti alates 5.klassist ja reedeti 3.-4.klass. Veebruarikuus valmis antud tutvustav video meie tegemiste kohta! Kes veel pole meiega liitunud, ootame teid!
Vastlapäeva ja sõbrapäeva tähistamine Puka koolis
13. ja 14. veebruaril tähistati koos kahte olulist tähtpäeva - sõbrapäeva ja vastlapäeva.
1. klass koos 9. klassiga
2. klass koos 6. ja 8. klassiga
3. klass koos 11. klassiga
4. klass koos 12. klassiga
5. klass koos 7. klassiga
1.-12. klassi mälumäng
29. jaanuaril toimus Puka koolis 1.-12. klasside mälumäng. 1.-9. klassis selgitati välja 2 paremat, 11. ja 12. klassis üks parim mälumängur. Teemadeks olid: kirjandus, ajalugu, Valgamaa, sport ja kunst. Küsimused koostas arendus- ja huvijuht Liidia Saarmann.
Parimaid tunnustati Tartu rahu aastapäeval ja toimus ühine tordisöömine.
Vaata parimaid mälumängureid
Õppepäev Tartu Ettevõtluskülas
Meie kooli 6. - 9. klassi õpilased külastasid Tartu Ettevõtlusküla ja said osa ääretult õpetlikust programmist "Ettevõtlik kodanik".
Õpilaste jaoks oli loodud suurepärane keskkond, kus osalejad töötasid oma firmas, maksid riigile makse, tasusid igakuiselt tegevusega seotud püsikulud. Noored ettevõtjad olid sunnitud mõtlema, kas saab kusagilt kokku hoida või on mõistlikum leida rohkem kliente. Kõik valikud olid võimalikud. Arutelu jätkus koduteel bussis ning õpilaste kodudes.
Spelling Bee 2018 võistlus
19. jaanuaril olid 4. ja 5. klassi õpilased kutsutud Tsirguliina keskkooli Spelling Bee 2018 võistlusele. Spelling Bee on inglise keelt rääkivates maades laialt levinud konkurss sõnade häälimiseks. Inglise keeles häälduvad sõnad erinevalt kirjapildist ning tähtede nimetused on veelgi keerulisemad.
Olime häälestunud lõbusale mõõduvõtmisele, aga esimestest hetkedest alates oli tunda õhus särtsuvat pinget ja tõsist püüdmist. Kolmest põhiringist ja lõppvoorust jäi väheks parima selgitamisel. Finaalile oli vaja veel lisafinaalvoorusid. Nii tasavägised olid osalejad!
Lõppjärjestus kujunes meile väga edukaks:
5. klassi poisid Kristjan Sarv ja German Ponder (õp. Aime Soonvald) said vastavalt 1. ja 3. koha
2. koha saavutas Elin Hainsalu 4. klassist (õp. Marju Sarapuu).
Esikolmik sai autasuks ajakirja tellimuse ja kõiki osavõtjaid tunnustati diplomiga. Kohtumisele lisas meeleolu Tsirguliina õpilaste vahva jõulunäidend.
Puka Keskkooli juures alustab eelkool
Eelkooli õppetegevus toimub üks kord nädalas reedeti kell 12.30 - 14.00 koolimajas klassiruumis nr 104 ( 4. klassi ruum).
Esimene õppepäev toimub 12. jaanuaril.
Lastel palun kaasa võtta:
pinal (2 harilikku pliiatsit, värvipliiatsid, kustutuskumm, teritaja)
1 ruuduline ja 1 jooneline (16 joont) vihik
kilekaaned või mapp töölehtede jaoks
töövihikute raha 3.50
õpetaja Eva Kosk
Puka kooli jõulupidu
Jõulupidu toimus 21. detsembril rahvamajas. Sel korral saabus jõulumemm kohe peo alguses ja elas kaasa laste toredatele etteastetele.
1. ja 2. klassil oli tore näidend "Vana jõululaul" ning 3. ja 4. klass esitasid näidendi "Nõiutud metsa saladus". Ka 11. klassi õpilastel oli päkapikuteemaline näidend.Vahepaladeks lauldi laule ja tantsiti. Oli ka ühislaulmine koos kõigi peokülalistega.
Kui kontserdi osa läbi sai, käisid kõik klassid jõulumemme juures ning ikka veel oli varuks luuletusi, laule ja tantse.
Diana Liivi kontsertprogramm
Kell 14.30 algas koolimajas pianist Diana Liivi kontsertprogramm "Klaverijutud. Pähklipureja".
Ettekandele tulid palad Pjotr Tšaikovski balletist "Pähklipureja".
Taustaks rääkis Diana Liivi muinasjuttu ja ekraanil olid katkendid balletietendusest. Jõuluteemaline ballet "Pähklipureja" ja Diana südamlik esitus tekitasid jõulumeeleolu.
Talvine perepäev Otepääl
10. detsembril korraldas MTÜ Otepää Kinnaspunkt talvise perepäeva, kus Puka kooli õpilased olid kaasatud päkapikkudena.
Päevakavas oli mitmesuguseid õpitubasid ja erinevaid mänge kogu perele.
7.-12. klassi õpilaste õppekäik Tallinna
7. detsembril käisid Puka kooli 7.-12. klassi õpilased õppekäigul Eesti Filmimuuseumis ja Noorte Infomessil Teeviit 2017.
5. detsembril käisid Puka kooli põhiliselt 3. ja 4. klassi lapsed koos õpetajatega Viljandis Võlumaal. See asus Bonifatiuse Gildi majas, kuhu sisse astudes oleksime justkui sattunud keskaega.
Meid tervitas üks kauni kleidiga naine. Ta rääkis, et pööningul on väga tujukas aadlipreili, kuid meie ehk saame preilit rõõmsamaks muuta, kui suhtleme temaga.
Esimese advendiküünla süütamine Puka rahvamajas
3. detsembril süüdati Puka rahvamajas esimene advendiküünal ja kuulutati välja jõulurahu.
Lisaks rahvamaja taidlejatele esinesid Puka kooli laululapsed õpetaja Sille Lõõndre juhendamisel.
29. novembril toimus 8.-12.klassi õpilaste karjääripäev Võrumaa Kutsehariduskeskuses, mille raames külastati ka puidutöötlemise ja mööblitootmise kompententsikeskust TSENTER.
Elin Hainsalu ja isa Jaak Hainsalu
Õppekäigul Tartu observatooriumis
Külaskäik Valga loomade varjupaika
5.klassi õpilased käisid kolmapäeval 4.oktoobril Valgas vaatamas, kuidas käib kasside-koerte elu varjupaigas. Külaskäiguks hakati valmistama jubanädalapäevad varem kui tehti algust patjade ja tekkide kogumisega.
Mõnusaksküljealuseks sobivaid patju tõid nii "viiendikud“ kui ka koolikaaslased teistest klassidest. Palju sobivaid asju saime lisaks kampaania „Anna ära“ varudest Inger Zimmeri vahendusel.
Kooli lastevanemate üldkoosolek toimub 9. oktoobril kell 18 koolimajas II korrusel.
Kavas uue hoolekogu valimine, ootame rohket osavõttu.
Üldkoosolekule eelneb või järgneb klassi koosolek, kui klassijuhataja on sellest eelnevalt teavitanud.
Kooli direktor Margot Keres
Kahte esimest koolitundi andsid 9., 11. ja 12. klassi õpilased. Õpetajad olid palutud õpetajate tuppa. Peale seda algas õpilaste poolt korraldatud aktus. Õpetajate päev jätkus õpetajate väljasõiduga Tartu Kutsehariduskeskusesse, kus tutvuti erinevate erialade ja töökodadega. Päeva lõpus käidi Tartu õllemuuseumi väljapanekuid vaatamas.
Matkamine ja sportimine Euroopa liikumisnädala raames
27. septembril tähistasime Euroopa liikumisnädalat matkates. Matk algas koolimaja juurest. Klassidel olid erinevate pikkustega rajad. Puhkepausi tegime erinevates kontrollpunktides. Ilm oli ilus ja tore oli oma kodukoha ümbrust sügisrüüs imetleda.
7. ja 9. klass käisid ekskursioonil Lätis, Siguldas.
24. septembril olid Puka kooli õpilased abiks Tartu rattamaratoni Puka teeninduspunktis. Kaasatud olid ka lapsevanemad ja õpetajad. Õpilased valmistasid ette toidu ja joogi ning jagasid seda sportlastele kogu maratoni vältel. Maratoni lõppedes puhastasid vabatahtlikud ka teenindusala.
See oli väga tore kogemus õpilastele, eriti neile, kes osalesid sellisel üritusel esmakordselt.
22.septembril algas sügis. Ka meie tervitasime sügist sel korral kübaranäitusega ja päevakohaste luuletustega.
Kõik 1.-4.klasside õpilased valmistasid õpetajate juhendamisel väga vahvad kübarad, mis kaunistati hetkel looduses leiduvaga, näiteks pihlakamarjade, puulehetede, tammetõrude, lilleõite jms. Kõik kübarad olid vahvad ja omanäolised.
3. tunni ajaks kogunesid kõik algklassid 1. korruse koridori tehtud tööde näitusele. Direktor luges vahva sügisluuletuse ning soovis kõigile mõnusat sügist. Seejärel esitas iga klass väljavalitud sügisluuletusi. Tore oli teisi kuulata. Kui sünnipäeva puhul süüakse torti, siis meie pakkusime lastele porgandeid ja õunu.
Loe edasi ja vaata pildigaleriid SIIT
Näitus "Sügisannid meie tervise heaks"
Kas sina tead, mis on taldrikkõrvits või mis on pampel; kas rooskapsas on roos või siis ikkagi maitsev ja tervislik kapsas? Või oled sa näinud valget pihlakat? Vastused nendele küsimustele leiad sügisnäituselt.
Õpilased olid eelmise nädala jooksul kodust kaasa toonud köögivilju ja marju ning korraldati tore näitus.
Vapramäe-Vellavere-Vitipalu fotokonkursi tähtaeg on 1.oktoober. Võistelda saab kolmes vanuserühmas. Fotode esitamine on veebipõhine.
Tutvu fotokonkursi tingimustega kodulehel http://www.vvvs.ee/?484 või loe SIIT.
Muusikaring alustab tööd
T 6., 7. ja 8. tund
N 5. ja 6. tund
või õpetajaga kokkuleppel
Valga maavalitsus kutsub esitama kandidaate aasta õpetaja tiitlile
Aasta õpetaja valimise eesmärgiks on tõsta esile, tunnustada ja tutvustada üldsusele maakonna haridustöötajat, kelle töö ja isiklik eeskuju on märgatavalt mõjutanud iga lapse ja noore arengut.
Aasta õpetaja kandidaadiks sobib inimene, kes on positiivselt mõjutanud haridusasutuse ja piirkonna elu ning pälvinud tunnustust oma valla või linna elanike hulgas.
Kandidaate võivad esitada haridusasutuste juhtkonnad, hoolekogud, õpilasesindused, lapsevanemad, õpilased, kohalikud omavalitsused ja haridustöötajate ühendused.
Kandidaatide kohta palume taotlused esitada 28. septembri tööpäeva lõpuks e-posti aadressil info@valga.maavalitsus.ee või paberkandjal: Valga Maavalitsus, Kesk 12, Valga 68203.
Vormikohase taotluse blanketi leiab SIIT.
Valga maavanem, omavalitsuste liidu esimees ja haridustöötajate ametiühingu esinaine tunnustavad Valgamaa õpetajaid 6. oktoobril Valgas.
Valgamaa aasta õpetaja tiitli 2016. aastal pälvis Valga lasteaed Buratino õpetaja Tiiu Hain.
1. septembri avaaktus 2017
Aktus algas 1. ja 12. klassi õpilaste tulekuga saali. Ühiselt lauldi koolilaulu. Direktor Margot Keres andis 1. klassi õpilastele kätte aabitsad. 1. klassi astus sel aastal 8 õpilast ja nende klassijuhatajaks on Marju Sarapuu.
Etteastetega esinesid kooli praegused õpilased ja toreda laulu laulsid 1. klassi laululapsed. Tervitama olid tulnud ka Puka lasteaia mudilased.
Süüdati koolirahu küünal ja kirjutati alla koolirahu lepingule. Sõnavõtuga esines ka vallavanem Andrus Looskari. Direktor õnnitles uusi kooli töötajaid. Aktuse lõpus helistati koolikella ning seejärel suunduti õue pildistama.
Kooli kantselei töötab koolimaja uuema osa II korrusel tööpäeviti kell 9-14.
Alates 2017/18 õppeaastast 10. klassi vastuvõttu ei toimu.